Yá dientro, el muséu distribúyese en planta baxa y sobráu, cuntando amás con otros dos cuartos que tan  al empar: l'archivu y la sala xuntes. Na planta baxa puen visitase: la recreación de la casa tradicional, col char y el cuartu; los preseos d'aldeanos y mariñanes, amás de los propios d'ocho oficios tradicionales venceyaos col mundu rural (filandeira, redeira, ferreiro, madreñeiro, cesteiro, zapateiro, canteiro-pedreiro y ebanista); una perbona coleición de carpintería de ribera y dos escudos fidalgos d'antaño. Nel sobráu, amás del homenax a la emigración y al ociu, atopamos una alegoría de la marina  mercante colos preseos de so, amás d'una coleición de maquetes rellacionaes col mundu físicu y espiritual del mariñán, y una escoyeta bayurosa de zooloxía marina de la costa cantábrica.